Temeljem članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) i odluke Upravnog vijeća Dječjeg vrtića Opuzen od 13. kolovoza 2025., Upravno vijeće Dječjeg vrtića Opuzen objavljuje

   
 **JAVNI NATJEČAJ**  
   
**za zasnivanje radnog odnosa na određeno nepuno radno vrijeme u Dječjem vrtiću Opuzen na radno mjesto:**  
   
**POMOĆNIK ZA DJECU S TEŠKOĆAMA U RAZVOJU**   
   
– 4 izvršitelja/izvršiteljica na određeno nepuno radno vrijeme (20 sati tjedno)

   
Uvjeti:  
   
Kandidat/kinja mora ispunjavati uvjete iz članka 24.a i 25. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23).  
   
Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju („Narodne novine“ 10/97, 107/07, 94/13, 98/19 i 57/22).  
   
Poslove pomoćnika za djecu s teškoćama u razvoju ili stručnog komunikacijskog posrednika može obavljati osoba koja je završila najmanje četverogodišnje srednjoškolsko obrazovanje, ima završeno osposobljavanje i stečenu djelomičnu kvalifikaciju i nije roditelj niti drugi član uže obitelji djeteta kojem se pruža potpora.  
   
Na Natječaj se pod ravnopravnim uvjetima mogu prijaviti osobe oba spola.  
   
Izrazi koji se koriste u ovom natječaju su neutralni i odnose se na muške i ženske osobe.  
   
Prijava:  
   
Uz vlastoručno potpisanu prijavu kandidati su dužni priložiti:

**- životopis**

**- dokaz o stečenoj stručnoj spremi**

**- dokaz o državljanstvu**

**- Elektronički zapis radno-pravnog statusa iz baze podataka Hrvatskog zavoda za mirovinsko osiguranje s evidentiranim razdobljima rada**

**- uvjerenje da se protiv kandidata ne vodi kazneni postupak za neko od kaznenih djela navedenih u članku 25. stavak 1. Zakona o predškolskom odgoju i obrazovanju (NN 10/97, 107/0, 94/13, 98/19, 57/22 i 101/23) – ne starije od dana objave natječaja**

**- uvjerenje nadležnog suda da se protiv kandidata ne vodi prekršajni postupak prema članku 25. stavak 4. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23)- ne starije od dana objave natječaja**

**- potvrda Hrvatskog zavoda za socijalni rad (prema mjestu stanovanja/prebivališta) da kandidatu nisu izrečene zaštitne mjere prema članku 25. stavak 10. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23) - ne starije od dana objave natječaja**

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog lista ili rodnog lista i dr.).  
   
Prijava na natječaj (molba) mora biti vlastoručno potpisana i sadržavati naznaku radnog mjesta i vrstu radnog odnosa za koje se kandidat prijavljuje.

Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.

Kandidati koji ostvaruju pravo prednosti pri zapošljavanju prema posebnim propisima pod jednakim uvjetima, dužni su se u prijavi na natječaj pozvati na to pravo te su dužni tu prednost u potpunosti dokazati kako je istima utvrđeno.

Kandidat/kinja koja se poziva na pravo prednosti pri zapošljavanju temeljem članka 102. Zakona o pravima hrvatskih branitelja i iz Domovinskog rata i članova njihovih obitelji (NN 121/17) dužan je pored dokaza o ispunjavanju traženih uvjeta propisanim natječajem, dostaviti i sve potrebne dokaze koji su navedeni odredbom članka 103. prethodno navedenog zakona. Dokazi potrebni za ostvarivanje prava prednosti pri zapošljavanju dostupni su na Internet stranici Ministarstva hrvatskih branitelja:

<https://branitelji.gov.hr/pristup-informacijama/zaposljavanje-843/843>

Kandidati koji ostvaruju pravo prednosti pri zapošljavanju prema Zakonu o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 39/20) dužni su u prijavi na natječaj pozvati se na to pravo i uz ostale dokaze o ispunjavanju uvjeta priložiti dokaze navedene odredbom članka 9. stavak 2. i 3., te dokaz naveden odredbom stavka 18. i 19. istog članka navedenog zakona.

Kandidati koji ostvaruju pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN 33/92, 57/92, 77/92, 58/93, 2/94, 76/94, 108/95, 108/96, 82/01,13/03, 148/13) uz ostale dokaze o ispunjenju uvjeta propisanih natječajem, dužni su priložiti odgovarajuće dokaze koji su navedeni odredbom članka 48.f navedenog zakona.

Kandidat/kinja koji se poziva na pravo prednosti pri zapošljavanju u skladu s člankom 47-50. Zakona o civilnim stradalnicima iz Domovinskog rata ( „Narodne novine“ broj 84/21) uz prijavu na natječaj dužan je, pored dokaza o ispunjavanju uvjeta priložiti i sve potrebne dokaze dostupne na poveznici <https://www.zakon.hr/z/2851/Zakon-o-civilnim-stradalnicima-izDomovinskog-rata>

**Nepravodobne, nepotpisane i nepotpune prijave neće se razmatrati.**

Prijave sa obaveznom natječajnom dokumentacijom dostavljaju se poštom preporučeno na adresu: **Dječji vrtić Opuzen, Zagrebačka 3/1, 20355, Opuzen, s naznakom „Za natječaj“**

Rok za podnošenje prijava iznosi osam (8) dana od dana objave natječaja, u skladu s odredbom članka 26. stavka 3. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23).

Kandidati sudionici natječaja biti će obaviješteni u roku od 8 dana od dana donošenja odluke o izboru, a najkasnije u roku od 60 dana od dana objave natječaja, o donošenju odluke o izboru, te mjestu i vremenu preuzimanja dokumentacije dostavljene uz prijavu.

Navedena obavijest objavit će se na oglasnoj ploči i web stranici Vrtića.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Dječjeg vrtića Opuzen

Natječaj vrijedi od14.08.2025. do 22.08.2025.

O rezultatima provedenog natječaja kandidati će biti obaviješteni u roku od osam dana od

donošenja odluke o izboru kandidata putem mrežne stranice:  <https://djecji-vrtic-opuzen.hr>